Լևոն Ջուլֆալակյան

Լևոն Արսենի Ջուլֆալակյան (, ), հունահռոմեական ոճի հայ ըմբիշ, Եվրոպայի, աշխարհի (1986) և օլիմպիական (1988) չեմպիոն, ԽՍՀՄ սպորտի վաստակավոր վարպետ (1986)։ Սուրեն Նալբանդյանից հետո երկրորդ էթնիկ հայն է, որ դարձել է Օլիմպիական խաղերի հունահռոմեական ըմբշամարտի չեմպիոնԼևոն Ջուլֆալակյան։

 Կենսագրություն 
Ծնվել է 1964 թվականի ապրիլի 5-ին Գյումրիում (նախկինում՝ Լենինական)։ Քանի որ երկու ծնողներն էլ մարմնամարզիկներ էին, վաղ տարիքից Լևոնը հաճախել է սպորտային մարմնամարզության, այնուհետև սկսել է զբաղվել հունահռոմեական ըմբշամարտով Գյումրու մանկապատանեկան սպորտային դպրոցում։ Իր ողջ մարզական կարիերայի ընթացքում մարզվել է Արամ Սարգսյանի ղեկավարությամբ։

1983 թվականին հաղթել է ԽՍՀՄ-ի պատանեկան առաջնությունում, իսկ 1984 և 1985 թվականներին՝ դարձել ԽՍՀՄ-ի մեծահասակների մրցաշարի մրցանակակիր։ 1985 թվականին ընդգրկվել է ԽՍՀՄ-ի հավաքականի կազմի մեջ՝ դառնալով Աշխարհի առաջնության գավաթակիր, իսկ 1986 թվականին նվաճել է Եվրոպայի և աշխարհի չեմպիոնի տիտղոսը։

1985 թվականին ավարտել է Լենինականի Միքայել Նալբանդյանի անվան պետական մանկավարժական ինստիտուտը։

1999 թվականից Հայաստանի հունահռոմեական ըմբշամարտի հավաքականի գլխավոր մարզիչն է և հայ օլիմպիականների միության նախագահը։ 2002 թվականից Հայաստանի ըմբշամարտի ֆեդերացիայի փոխնախագահն է։ Հայաստանի ազգային օլիմպիական կոմիտեի գործադիր անդամ է։

Ապրում է Երևանում։ Լևոն Ջուլֆալակյանի որդիները նույնպես լրջորեն զբաղվում են հունահռոմեական ըմբշամարտով։ Ավագ որդին՝ Արսեն Ջուլֆալակյանը (ծնվել է 1987 թվականին), Եվրոպայի (2009) և աշխարհի (2014) չեմպիոն է, Օլիմպիական խաղերի արծաթե մեդալակիր (2012)Роман Власов: Как говорит Александр Карелин, с бронзовой медали лучше начинать, чем заканчивать։

 Հիմնական մրցումներ և զբաղեցրած հորիզոնականներ 
1988 թվականին Սեուլի Ամառային Օլիմպիական խաղերում պայքարել է մինչև 68 կիլոգրամ քաշային կարգում։

Մրցել է հետևյալ մարտերում․

 առաջին շրջանում 3-րդ րոպեին ակնհայտ առավելությամբ՝ 15-0 հաշվով, հաղթել է Դուգ Յեթսին (Կանադա),
 երկրորդ շրջանում առաջին րոպեին ակնհայտ առավելությամբ՝ 16-0 հաշվով, հաղթել է Քիպտու Սալբեին (Քենիա),
 երրորդ շրջանում 9-2 հաշվով հաղթել է Էնդի Սերասին (ԱՄՆ),
 չորրորդ շրջանում 8-4 հաշվով ըստ միավորների հաղթել է Պետրիչ Կարարեին (Ռումինիա),
 հինգերորդ շրջանում առաջին րոպեին թիակաշոշափ է արել Եժի Կոպանսկուն (Լեհաստան) և դուրս եկել եզրափակիչ։

Եզրափակչում պայքարել է Կիմ Սոնգ Մունգի հետ (Հարավային Կորեա), 9-3 հաշվով ըստ միավորների հաղթել նրան՝ դառնալով օլիմպիական չեմպիոն։

 Տարի Մրցաշար Զբաղեցրած հորիզոնական 1983 ԽՍՀՄ պատանիների առաջնություն 1 1984 ԽՍՀՄ երիտասարդների առաջնություն 1 1984 Եվրոպայի երիտասարդների առաջնություն 1 1985 Աշխարհի գավաթ 1 1986 Եվրոպայի առաջնություն 1 1986 Աշխարհի առաջնություն 1 1987 Գրան-պրի 2 1987 Գրան-պրի UWW 5 1988 Օլիմպիական խաղեր 1 1989 Աշխարհի առաջնություն 3

Հայաստանում անցկացվում է Լևոն Ջուլֆալակյանի մրցանակների ավանդական մրցաշար։

 Պարգևներ և կոչումներ 
 «Ժողովուրդների բարեկամության շքանշան», «Պատվո նշան» շքանշան
 Հայաստանի Հանրապետության ֆիզիկական կուլտուրայի և սպորտի վաստակավոր գործիչ (2008)
 «Հայրենիքին մատուցած ծառայությունների համար» առաջին աստիճանի (24.12.2012)Հայաստանի Հանրապետության մեդալներով պարգևատրելու մասին և երկրորդ աստիճանի (07.09.2016) մեդալՀՀ Նախագահի հրամանագիր
 Գյումրու պատվավոր քաղաքացի (2014)

 Ծանոթագրություններ 

 Արտաքին հղումներ 



Կատեգորիա:Անձինք այբբենական կարգով
Կատեգորիա:Գյումրի քաղաքում ծնվածներ
Կատեգորիա:Գյումրու պատվավոր քաղաքացիներ
Կատեգորիա:Գյումրու պատվավոր քաղաքացիներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ըմբշամարտի աշխարհի չեմպիոններ
Կատեգորիա:Ըմբշամարտիկներ այբբենական կարգով
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՍՀՄ սպորտի վաստակավոր վարպետներ
Կատեգորիա:ԽՍՀՄ օլիմպիական չեմպիոններ
Կատեգորիա:Խորհրդահայեր
Կատեգորիա:Խորհրդային մարմնամարզիկներ
Կատեգորիա:ՀՀ ֆիզիկական կուլտուրայի և սպորտի վաստակավոր գործիչներ
Կատեգորիա:Հայ ըմբշամարտիկներ
Կատեգորիա:Հայ օլիմպիական չեմպիոններ
Կատեգորիա:Մարզիկներ այբբենական կարգով
Կատեգորիա:Պատվո շքանշանի ասպետներ (Հայաստան)
Կատեգորիա:Օլիմպիական չեմպիոններ